作者：李弥逊
词牌/韵律：一寸金

paragraphs: 仙李盘根，自有云仍霭芳裔。
更留雨霜皮，临风玉树，紫髯丹颊，长生久视。
鹤帐琅书至。
长庚梦、当年暗记。
佳辰近，回首西风，渐喜秋英弄霜蕊。
暂卷双旌，鸣金吹竹，萱堂伴新戏。
对璧月流光，屏山供翠，碧云乍合，飞觞如缀。
早晚岩廊侍。
终不负、黄楼一醉。
丹青手、先与翻阶，万叶增春媚。